H. S. WAUGH & CO.,

THE ARCADE,  
QUEEN’S TOWN.

UMZI ontsundu ose Komani, e Hewu, e Skapu, e Kamastone, ku Ndlovukazi, kuzipaluka zase Batenjini, nakuyo yonke imimandla yeli-pezulu maungatengi nantonina  
ungakanga uyokuzanelisa kwimpahla entle kunene netengiswa  
ngawona maxabiso apantsi kwa H. S. WAUGH & CO., the  
Arcade, e Komani (Queenstown).

Banempahla yentlobo zonke ezaziwayo kumkondo we—

NGUBO ZAMADODA:

Ibhulukwe, Ibhatyi, Ibhatyi ezinkulu zengqele nezilula zokuhomba, Isuti, Ihempe,  
Iminqwazi, Ikresbhanti, namaqina.

Izihlangu zentlobo zonke.

Impahla Yamaledi:

Ilinzi, Ikeleko, Ikeshmiya, Iprint ziqala kwi-  
tiki iyadi.

Ihen setini, Iprinti ezibusetinira zohlobo  
olutsha zona.

Kwimpahla eyenziwe ngoboya.

Ikausi zamaledi, nezamadoda, ingubo zangapantsi zentlobo  
zonke.

Yonke impahla yokutshata itengwa apa, eseyenziwe, eno-  
kwenzelwa ofupayo ngexesha elifutshane.

Izambrela zamaledi, Izitezi, I-Gloves zabatshatayo.

I-Lace yentlobo ezininzi Namakaka (Frillings).  
Iminqwazi eseyihonjisiwe, ne Bonet.

Impahlana eninzi yamaledi yentlobo zonke.—Intyatyambo  
zomtshato Nentsiba, njalo njalo.

Nifikile e Komani buzani kuqala indlu ka

H. S. WAUGH & CO.,

QUEEN’S TOWN.

ILIZWE LA MAMFENGU

IVENKILE E JOJOSI.

IVENKILE KA MAVELETSHONA.

Ukuba ubuza ukuba yiyipina IVENKILE ELUNGILEYO kulo lonke ela Mamfengu, angatenga kuyo konke okunokukankanywa—nemaxabiso angadanisiyo—kuba inika amanani alungileyo

Nge zikumba, ngo Boya; nayo yonke into elinywayo.

Nge Gusha, na Mahashe, ne Bhokwe; Ihangu ne Nkuku. Yizani nazo ziyakutengwa ngu

Utengisa Zonke intlobo zamayeza.

P. H. POTTOR.

ELE-SIXHOSA NGU MAVELETSHONA.  
Nalo icam lako.

JEREMIAH KUZANE,

*Umteteleli Ematyaleni,*

Kwa Tsolo; ukwakufupi kwa Qumbu.

KWA G. WHITAKER, kwivenkile etengela nentwana

ezincinane kuko, kutengelwa tshipu  
kanye Umbona, nento ezinjalo,  
Umgubo, neswekile,’njalo-njalo, njalo-  
njalo.

ISIKUMBUZO.]  
—U—

JOSEPH J. YATES,

OBEKE ESE BAYI,

Ngumteteleli Ematyaleni, ufeza nemicimbi engemihlaba, nento zonke  
ezifezwa “nga magqweta.”

lOFISI—Egumbini le ALEXANDRA ROAD  
ne Downing Street, kula ofisi ibisakuba  
yeka Mr. Innes.

f36m

EDWARD KELLY,

Umteteleli kwinkundla yama  
tyala,

*Ubuta imali ezizikweliti, ayitumele kubaniniyo kwaoko.*

Uligqweta lamatyala entlobo zonke kwinkundla yomantyi.

*Umvuzo awubizayo mncinane.*

I Ofisi: GALA.

ANDREW GONTSHI,

Umteteleli ematyaleni,

Aloeville, Kei River,

*TRANSKEI*

Abazelweyo.

MA Q U B E L A.—E-Willow Vale, ngo  
Mgqibelo 10th April, 1886, u-Mrs.

James Maqubela ubeleke Intombi.

Abatshatileyo.

M

ADUBELA-MPANJUKELWA—E- Qina, Butterworth, ngo April 20th,

1886, kutshatiswe ngu Rev, S. Mzamo u Joel J. Madubela no Annie, Intombi ka Peter Mpanjukelwa.

ofunayo

N

DIFUNA abantu bakowetu ababefudu.  
kele pesheya kwenciba ngase Xilinxa

emva koko ndeva ngati bafudukele Ema-  
pondweni ndicela abahlobo ukuba bandinike  
i address yabo nalapo bekona. Igama ngu  
W. Zepe SOMNGESI Ndim

W.N. Somngesi.

ISAZISO SOMHLELI.

U

MR. JOHN MAHALI umiselwe ukuba  
Ligosa le Mvo esiqingateni sase Tsomo

ne Mbhulu. .

Iveki.

U Nicholas umntu omnyama wase Dayimani udliwe £25 ngokuti kuyiwe ezityalikeni nje nge Cawa abe yena elibele kutengisa ngomqomboti lo walelwayo.

Liti elase Rafu kuko inkazana ecolwe selifile iqaulwe umsundulo ngo Mgqibelo ongapaya kogqitileyo. Kubanjwe amadoda amabini

ngokuranelwa

Igxagxa ebelicele indawo enqweleni ka Robinson ebisiya e Dayimani, kute kwakulalwa lanyongoba laya ebokisini yenqwelo lemka ne £51 10/. Lifunyenwe kwidolopana ekufupi nendlela seliseza amanye ehotele, lanikwa iminyaka emibini entolongweui yimantyi.

Siva ukuba ibandla lase Wesile lase Monti liyakuba ne Tea-meeting ngo June 3 ozayo.

Nalapa e Qonce kekwako i Tea-meeting ne Dinala ngo April lo upelileyo, kuzakubako i Concert ngolwesi-Hlanu oluzayo.

Siva ukuba nase Rini zintuli i Anivestile. Izikolo zangapandle azikashukutni.

Lise maxongo kuma Grike. Ati kuko indawo ezilibango ekufuneka zilungisiwe ukuze axole.

Akukabiko nto intsha pakati kwa Mampondo na Mabhaca na Maxesibe.

Kuko abantu abati bakuba nemali basuke bayibuke endaweni yokubhatala ityala labo le *Mvo.*

Amabhulu ase Transvaal avakalise elokuba mazipungulwe irafu, eyotywala yona ibulawe kanye Ati ukuba iyala i Palamente yawo ayakuya kuyo selexhobile ayinyanzele ukuba ivume.

Abelungu bakwa Adam Koko benze intlanganiso yokucasa lomteto we voti uzakungeniswa kwelingapesheya kwe Nciba.

Iwu! nahilwa ! zernka nikangele !!

Siva ukuba amawetu akafuni kuzikataza wona kuba esazi ukuba umlungu akanandlela yokuwungena umhlaba wapesheya kwe Nciba.

Hlalani kambe nto zakowetu soke si bone, soba siko ; singase moyeni.

Nize nigcine kodwa ukuba asisokuzaliseka nganina isiteto sabadala abebesiti umntu akwenzakala ebekade exelelwa kutiwe: “ Wada wawa ngesika qongqotwane, isifatyi! ”

Njalo-njalo ke ntozakowetu kanilibale ngamagqugula angapumeleliyo.

U Alfred Grey Austin isandla semantyi yase Ndenxa (Maclear) uzibulele ngokubucita ngembumbulu ubucopo bake nge Cawa May 2. Ungcwatywe yi Bishop yase Mtata.

Lento yoku “twala” noku “twalwa ” kwamankazana yandile kakulu ngoku kusapo lwase sikolweni kanti yinto yamaqaba.

Noko ke isenziwa “zingqinga zamaqaba” asesikolweni. Metsho, madoda! filishani nitshate.

Nama Ngesi selede ayingena lento. Umahluko kukuba liti Iona lakuyi “ twala ” liye kutengisa ngayo komnye umfokazi e Dayimani. Liti roqo lide lityebe.

Ingxoxo ebingeniswe ngu Capt. Brabant e Palamente yokuba kungabiko Mpatiswa Bantsundu kulamadoda alaulayo iroxisiwe.

Ovuya “too much.” Umf’ osand’ ukutshata ezants’ apa uti kungati kuke kongezeleleka nokuba yintwana encinane yovuyo pezu kolu analo lokuba etshatile—angaseleqauka. Yonke lemibla ke umtshakazi use bitsini kufuneka ukuba makamane emqengqa ngokwe fatyi, embhambhata ngomnqwazi owenziwengezitenaukudanabisa uvuyo ukuba lungamgqiti.

Vuya nkabi, ukutshata kunqabile nonya kanje!

Nonyakanje umzi ube madolo nzima ukuhlwayela ingqolowa *ngo* April ukutnbula esa nyakenye eyasuka yabbanga selinenkozo enye yeloxesha. Siti tina yabulawa bubuninzi bamvula.

Itapile zelixesha zikoliswe kukungenwa lixoshomba, zisuke zimana ukoma imiti, ngokukodwa ezokugqibela ezatyalwa ngo Ntlolanja.

Kumatyala abe pambi kwe mantyi e Xesi ngomhla we 19 April bekuko nelika Sonti Mbhila isibonda sakwa Gqumahashe ekutiwa imali emalunga ne £8 ne £9, abeyinikwa ngabantu yerafu, akazange ayise kwamantyi. Akayikanyelanga lonto; kwatiwa logqitywa yi Jaji elotyala.

Ipalamente imise umteto wokuba mazibe

ntlanu iyure zokufundisa ezikolweni, kufundiswe nezi Bhalo ngabatandayo abazali.

Isicelo sa Mabhele ase Tyume sokuba axelelwe isizatu akutshwa ngaso ebubondeni u Mbovane Mabandla, singeniswe e Palame­nte ugolwesi-Ne olugqitileyo ngu Mr. F. Dyer omele i Qonce.

NGOLWEsi-Hlanu oluzayo nango Mgqibelo kuyakuxhonya ababanjwa abane apa e Qonce abagwetywa yile Jaji isand’ ukugqita. Abatatu ngabaya babulala u Pauti, omnye ngu Ntembo wakwa Gcaleka.

Usuku Iwe 25 June lumiselwe ngu Dr. Dale ukuba lube lolokutyala imiti lusapo Iwezikolo ukukhumbuza i Jubili ye Nkosazana. Abayilungiseleleyo lonto boba ne holide ngalomhla. Izitole zokutshwa ngu Rulumente.

Ate xa abemane ejikeleziswa efaleni amajoni ase Natal latuleka elinye ehasheni lawa lafa kwaoko.

Izipakati zama Swazi u Nkokoni no Madatsha zise Natal zihambhele kwi Ruluneli yakona ngenxa yokukatazwa ngama Bhulu.

Isimnari yabantsundu ka Rulumente e Natal igqityiwe ukwakiwa e Zwartkop Valley.

Ifikile incwadi ka Mr. Major N Momo wase Zolo exela ukuba u Mr. Jonas Ntsiko uku Qumbu usapilile kakuhle. Asinasituba sokuyifaka loncwadi kwelanamhla ipepa; yobuya ibonakale.

Ama Bhulu akwelama Zulu akonwatyisiwe ngama Zulu. Aqalile ukuya ekwelela ngokukwelela.

Iti i *Times of Natal* kute ngenxa yesisifo singaka samahashe ad’ aman’ ukuhlinzwa, kwafumaneka ukuba asisiso sifo samahashe abulawa yimofu. Nondlebende babulawa kwayiyo.

U Right Hon. W. E. Gladstone Ipakati elikulu le Nkosazana wenze inteto yobuciko e Palamente ya Pesheya ngempato yama Irish ngo April 9. Lonteto itabate iyure ezintatu ezinehalafu.

Kute kusakungena ingxoxo e Palamente yokuba mayapulwe imali yabo bonke abase msebenzini ka Rulumente onke Amabhulu angacalanye ayivuma, Amangesi ayicasa onke ngapandle ko Messrs. AylifE, Douglass, Hockley no Johnson abasuke bagalela kuma Bhulu loyiswa elama Ngesi.

Iyonke imali eroliweyo ukuncedisa u Rev. J. D. Don ndawonye nequkwe e Scotland ibe yi £770 12 11. Izifezile indleko kwasala £100 engati iyakuuikwa u Mr. Don.

Siva ukuba nase Ndenxa ubapete gadalala abantu u Rulumente ngerafu.

U Hendrik Booi wase Dayimani ubanjwe enegusha ehlinziweyo wanikwa inyanga ezintandatu entolongweni.

U Charlie Williams Petrus esaka samxela ukuba yati imantyi vase Humansdorp xa ingenayo endlini yeva ngaye seleyibeta ugwetyelwe iminyaka emihlanu entolongweni. Namhla kokwesine egwetyelwa intolongo ngobusela.

Ite i Jaji ukuba ubuye wapinda weba akuligqiba elixesha lake uyakugwetyelwa ubom bake bonke entolongweni.

IMVO ZABANTSUNDU

NGOLWESI-TATU, MAY 5. 1886.

Izityakala KUVAKALA ukuba zakowetu. Abatembu belimiwe ngu Nkosi u Matanzima benza imigudu yokuba bafumane isiqiniselo sakwa Rulumeni kumhlaba wabo. Lemigudu ikwafana naleyo yenziwa nga Batembu abanganeno kwe Ndwe. Imizamo enje iyakuhlala yakutazwa siti, siyawuncoma umzi wakwa Hala ngelituba. Siwuncoma site nqa ukuba kuteniua lento eminye imizi engenaziqiniselo kumihlaba yayo ifumane yadukisa. Ngaba Tembu bodwana abangena taitile? Ngayo lembuto ise Kapa iyi Palamente ite enye indoda kula mahlanu angu Rulumeni, xa iteta ngamawetu ase Gqili (Herschel) yati lompi imi ibhulasi nje kodwa, bangabantu abemi kumhlaba ongenguwo owabo ongoka Rulumeni, abangenalungelo kuwo abangati nanini bandululwe njengaba Tembu. Lenteto ka Mr. De Wet (kuba nguye lowo) inokubhekiswa kwindawo ezinjengo Madadiele, Bomvana, Gcaleka, Ngqushwa, no Pini—indawo ezinge naziqiniselo ngomteto. Itulelenina lemizi ipangwa nje imihlaba—ipangwa no Rulumeni lo sinaye ngoku encedisa.

Sinento kodwa esiyigxekayo kwi- hambiso ya Batembu. Lonto ke singa singayaleza kakulu ukuba mayilunyukelwe. Siva kusitiwa aba Tembu banendodana yomlungu ebabhalela incwadi netembisa ukuzibeka pambi ko Rulumeni zonke iziroro zabo. Lendodana imhlope ayibizi nto ngokwenza lemizamo yayo. Indodana leyo ibisakuba sedinisweni lika Rulumeni ngapambili; siya-

yazi nati. Oko besingazi ukuba ingumhlobo wetu bantsundu. Ngoku kodwa ayisepantsi kwa Rulumeni ngentsebenzo ingasakangelwe ngamehlo alungileyo kwa Rulumeni kanamanjazo, kuba kusitiwa ngumdali wezipitipiti. Siyawuvusa ke umzi wakowetu. Kuko ingozi ekusebenzeni nomntu osele nevumba elibi komkulu njengalowo. Uyakonakalisa into ibilungile pofu. Ukuba kubeko abantu abanjalo entetweni yezipakati ise isuka ilahlekwa sitonga nasitunzi sayo inteto ku Rulumeni, yonakale into. Abantu boluhlobo banjengempukanele xa sazeke ifele emafuteni. Kufuti inteto entle yezizwe ezintsundu isonakala ngokusuke inkosi ezintsundu zizitabatele amangesana awonakalelwa zimilo kowawo abalekela kwinkundla zemizi yabantsundu, atembisa oku nokuya, ukuba abengawo apendula egameni lazo ku Rulumeni. Suka u Rulumeni angakukataleli ukupendulana nabantu abanjalo yonakale yona inteto yenkosi entsundu ngayo nxa. Inkosi zakuti mazizitete ngokwazo waneliswa ngapezulu yinteto yazo u Rulumeni. Ako ngoku amadodana antsundu anengqondo nezimilo anokuwukokela umzi kwinto ezinjengezi, za u Rulumeni angagxeki nto. Lemipa yezala emhlope iyazonakalisa into ezitetwa zinkosi zetu. Ako amanene atile amhlope azihlobo zetu ezingatandabuzekiyo anokunika amacebo xa kufuuekayo. Sala tina ukuba umzi ontsundu ucinge ngokuba nabanina onesikumba esimhlope unokuwupendulela kwizipakati ezimhlope. Lonto buyata.

NGELIXESHANA lifutshane idibeneyo i Palamente sekuke kwako inteto erabaxa ebhekiswa kwa Bantsundu. Pakati kwayo, iseyodwa le batyatyekwe badutyulwa ngayo ngamadoda amabini apambili kula angu Rulumente. Umpatiswa Miteto u Mr. Upington entetweni yake pakati kwezinyeliso abezibhodla ude wati “ ngamaraqa- sana abantu abamnyama base “Ngqushwa” — wati akutsho bavuya bancamu o Le Roex no Venter e Palamente. Ute esakuvula umlomo u Mr. De Wet ngaleveki igqitileyo wamgqita no Mr. Upington ngenteto ukuba mbi. Ubeteta kwingxoxo ka Captain Brabant engopeliso lo Mpatiswa Bantsundu, ukuze enze lenteto inje ukuba pantsi ngabantu base Gqili. Ute:—“Ngokunje kulo lonke elilizwe akuko noko sisinye isiqingata “esifana nesase Ggqili ngabantu “ abantsundu baso ukunxila, nokusoloko bepitizela; kutiwa kuko “ abantu abaxwalileyo nje bona “ abase Gqili ngamakoba eba- <( ntwini.” Ute ukugqita apo u Mr. De Wet wati:—“ Ingqushwa yenye “ indawo efana kanye ne Gqili, kulapo abantu abamnyama baxwalileyo “ impela, bada bangapezulu le kunezi “ zidenge zase Mzimvubu Ukuba “ ufuna ukubona uhlobo olupantsi “ kanye wabantu, ngabantu abazalelwe e Gqili nase Ngqushwa.”

Ezizimongomongo zamatyala anzima, kusekuhleni ukuba xa zibubuxoki ozitetileyo angafanelwa kubekwa ityala. Ziyakungenisa uluvo olubi pakati kwabantu, kuba zipuma ku Rulumente ngenqu. Siti sisakutyila ezinewadini zalonyaka upelileyo (Blue Book for 1886) ezicaza intlalo yabantsundu ezibhalwa zima- ntyi, sifike inteto ka Mr. De Wet ingenasiseko; kuba imantyi yase Ngqushwa u Mr. Piers uti: “Amatyala obunxila abemabini qa ngalonyaka.” Apuma ke kubantu abamnyama abamalunga ne 10,000 inani labo! Kwalento yokuba u Rulu­mente ubesoloko eyiyekile intolongo yase Ngqushwa ingenazitshixo, nefestile zayo zingaqotyosbwa ngentsimbi ibonisa ukuba abantu base Ngqushwa balungile. Imantyi yase Gqili ayiwacalucaluli amatyala akona. U Mr. Merriman esikusela, ute, kwimipefumlo eyi 2,000 yase Gqili abaka bamangalelwa ngalo- nyaka ugqitileyo ba 110. Uti kwa yena, e Ngqushwa apo kuko abantu aba 18,000, abaka bamangalelwa ngalonyaka ugqitileyo ba 207. Yintoni nake engaxasa lenteto ka Mr. Upington no Mr. De Wet? Ayiko kanye. Kunjalonje lamadoda nga-

MAY 5,1886 IMVO ZABANTSUNDU (NATIVE OPINION) 2